KTC คงเป้ารายได้-กำไรปีนี้โต 15% เน้นคุม NPL ให้อยู่ในระดับต่ำ
KTC คงเป้ารายได้-กำไรปีนี้โต 15% เน้นคุม NPL ให้อยู่ในระดับต่ำ
20 พ.ค. 2558

นายระเฑียร ศรีมงคล ประธานเจ้าหน้าที่บริหาร บริษัท บัตรกรุงไทย จำกัด (มหาชน) หรือ KTC เปิดเผยว่า บริษัทคงเป้าหมายรายได้ กำไรปีนี้จะเติบโตได้ 15% ตามเป้าที่วางไว้ โดยในช่วงไตรมาส 1/58 บริษัทฯมีกำไรสุทธิ 574.29 ล้านบาท จากช่วงเดียวกันของปีก่อนที่กำไร 355.12 ล้านบาท
ส่วนหนี้ที่ไม่ก่อให้เกิดรายได้ (NPL)จะควบคุมให้อยู่ในระดับต่ำ จากปัจจุบันอยู่ที่ 2.4% โดยบัตรเครดิตอยู่ที่ 1.6% และสินเชื่อบุคคลอยู่ที่ 1.1%
ทั้งนี้ บริษัทฯเตรียมขยายธุรกิจไปต่างจังหวัดตามหัวเมืองใหญ่ๆ ที่เป็นพื้นที่เศรษฐกิจเชื่อมต่อกับประเทศเพื่อนบ้าน เพื่อผลักดันสัดส่วนฐานสมาชิกต่างจังหวัดมากขึ้น โดยบริษัทจะเน้นกิจกรรมการตลาดในทุกหมวด เพื่อมุ่งหมายให้เคทีซีเป็นบัตรหลักในการใช้จ่าย สร้างรายได้เพิ่มผ่านกิจกรรมการตลาดผลิตภัณฑ์และบริการเสริม